NRK-profil: - Kim ble sviktet av systemet
Torsdag 14. august klokken 12 observerte en privatperson røyk fra Hunderseterveien som går opp til hyttene på Hafjell i Oppland. Personen meldte politiet. Politiet var raskest på stedet. Det viste seg å være et begrenset området som brente. Der lå gjenstander og levninger etter et menneske. Det viste seg å være 58 år gamle Bjarte Hansen. Stesønnen hans, Kim Andreas Kristiansen, er siktet for drapet. En kamerat av Kristiansen er siktet og fengslet for falsk forklaring og medvirkning i forbindelse med drapet. NRK-profilen har blitt intervjuet av lokalavisen GD i dag. - Han må svare for det han har gjort. Rettssaken vil gi oss svar. Men historien til Kim Andreas forteller oss noe om hvordan av tusenvis av norske barn har det i oppveksten, forteller Cederström til GD.«Systemsvikt» er ordet hun bruker for å beskrive det som skjedde med Kim Andreas Kristiansen i oppveksten Sammen med datteren har hun fortalt lokalvisen hvilket inntrykk hun hadde av den 23 år gamle nå drapssiktede mannen. At han skal ha blitt drapsmann, er vanskelig å fatte for henne og datteren.- Kim var en gutt med mye personlighet. Han var fryktelig morsom, og full av planer og ideer. En sånn fyr som det er alltid er gøy å være i nærheten av, dessuten var han flink til å tegne, forteller Madeleine Cederströms datter Johanna, som en periode delte hybel med Kim Andreas Kristiansen til GD. De siste to årene har de ikke hatt kontakt med hverandre, etter det Johanna Cederström beskriver som et miljøskifte for Kim Andreas Kristiansens del. Madeleine Cederström sier til GD at hun ser frem til en eventuell rettssak fordi bakgrunnen hans da vil bli belyst. - Saken kommer til å belyse de forholdene Kim og tusenvis av andre norske barn har måttet leve under. Ingen barn skal ha det slik, sier Madeleine Cederström. VG har tidligere intervjuet venner av Kim Andreas Kristiansen og mange av dem har vært sjokkert over at kameraten har blitt involvert i en så alvorlig straffesak. Noen av dem har også fortalt at de kjente til at det var konflikter mellom 23-åringen og hans stefar.John-Are Andreassen (19) sa til VG i forrige uke at han fryktet at kameraten kunne ha gjort noe dumt. - Jeg kunne aldri forestilt meg dette. Selv om jeg har skjønt at han og stefaren ikke er så gode venner. Det var noe som plaget ham ved stefaren. Han sa noen ganger at han skulle gi ham juling, men Kim er en høflig, veldig åpen og blid fyr som tuller mye. Så jeg tolket aldri utsagnet om «julingen» som noe alvorlig, langt mindre at han skulle kunne drepe, sa Andreassen til VG forrige uke. Familien til Kristiansen har hele tiden sagt at de bare ønsker at han skulle komme trygt tilbake til Norge og bidra til å oppklare saken.Bistandsadvokat Nina Braathen Hjortdal ber pressen om å ta hensyn til drapssiktedes familien. - Det blir mye spekulasjoner og mye synsing i tillegg til belastningen i situasjonen familien er i nå. Alt dette skal komme frem på en balansert måte på et senere tidspunkt, og jeg vil oppfordre til å vente med å skrive om dette til da, sier Hjortdal. Politiet venter nå bare på at han skal komme til Norge, slik at han kan bli avhørt av norsk politi. Han ble fengslet av Nederlandsk domstol i 20 dager i ettermiddag. Han forsvares av advokat Geir Lippestad. - Vi håper å få kunnet prate med ham i løpet av kort tid. Vi er ennå ikke kjent med hvordan han stiller seg til anklagene som har kommet mot ham. Dette er noe vi må ta på sikt, sier Odd Ivar Grøn, advokat hos Geir Lippestad til VG.
I ti dager var han på rømmen, ettersøkt for drapet på sin stefar. Nå står NRK-profilen Madeleine Cederström frem og sier at 23-åringen har blitt sviktet av systemet.